TVEIT BYGDEKVINNELAG – REFERAT FRA STYREMØTE

Sted: Ryen Grendehus
Dato: 7.september 2026 
Tilstede: Oddveig, Turid, Anne Lise, Gyrd, Aase

Sak: 80-års markeringen vår – Hvor mye skal laget støtte med?
På siste medlemsmøte før ferien, var det stor interesse for at vi skulle feire med omvisning og middag på Boen gård. Marthe sa seg villig til å snakke med Boen og få et tilbud. Vi var enige om at vi måtte ha en egenandel. 
Boen svarte at arrangementet måtte bli i medio oktober, og helst en tirsdag. Tilbudet var omvisning og tre-retters middag med et glass vin eller to. Pris kr 1395 pr. person.
Så da er spørsmålene: 
· Hvor mye skal laget spandere pr. person?
· Hvor høy egenandel kan det være før medlemmene ikke prioriterer å delta?
· Hvis vi ikke drar til Boen, hvilke andre alternativer / forslag har vi?

For at Marthe kan jobbe videre med dette, må hun vite hva laget kan bidra med.

Kasserer Turid og Aase har hatt et møte for å få oversikt over økonomien. Når alle utgifter er betalt, er det ca. 21.000 på konto. Vi ble enige om at vi kunne bruke 5-6.000 på 80 års markeringen, noe som tilsier rundt kr. 275 pr. person hvis alle 22 medlemmene blir med. Det vil da bli alt for stor egenandel.

Konklusjon fra møtet:
Vi kan strekke oss til å støtte hvert medlem med kr. 500.  
Vi må ikke over kr 500 i egenandel.
Vi ber Marthe få et tilbud uten drikke. Da kan hver bestille det drikke de vil ha utenom.  
							
Aase Gudny (sekretær)

